ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ 
ՎԵՐԱԲԵՐՅԱԼ 

1. Իրավական ակտի անհրաժեշտությունը (նպատակը)
[bookmark: _Hlk193209439]Հայաստանի Հանրապետության կառավարության 2025 թվականի դեկտեմբերի 25-ի ««Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի այսուհետ՝ Նախագիծ ընդունման նպատակը Հայաստանի Հանրապետության կառավարության 2024 թվականի օգոստոսի 22-ի N 1392-Լ որոշման Հավելված N 2-ով հաստատված`  «Մթերատվության բարձրացման փորձնական ծրագրի» այսուհետ՝ Ծրագիր շրջանակում սերմնավորման ծառայություններ մատուցող կազմակերպությունների իրատեսական հնարավորություններին համապատասխան մարզերում սերմնավորվող կովերի գլխաքանակի վերաբաշխումն է, որը կնպաստի Ծրագրի իրականացման արդյունավետության բարձրացմանը։

2. Ընթացիկ իրավիճակը և առկա խնդիրները
[bookmark: _Hlk193211199][bookmark: _Hlk222148677]Ծրագրի շրջանակներում 2026 թվականին ՀՀ Շիրակի, Արագածոտնի, Գեղարքունիքի, Սյունիքի, Տավուշի և Լոռու մարզերում իրականացվում են  կովերի արհեստական սերմնավորման միջոցառումներ և ընթացիկ տարվա օգոստոսի 1-ի դրությամբ արդեն իսկ իրականացվել են 7649 կովի արհեստական սերմնավորման աշխատանքներ, մասնավորապես` ՀՀ Շիրակի մարզում՝ 2761, ՀՀ Սյունիքի մարզում՝ 1832, ՀՀ Գեղարքունիքի մարզում՝ 1049, ՀՀ Լոռու մարզում՝ 1740, ՀՀ Արագածոտնի մարզում՝ 248, ՀՀ Տավուշի մարզում՝ 19։ 
Հարկ է նշել, որ կովերի արհեստական սերմնավորման գործընթացն ակտիվանում է սկսած ապրիլ-մայիս ամիսներից և ներկայումս իրականացվում են կովերի արհեստական սերմնավորման ծավալուն աշխատանքներ։
Ծրագրի իրականացման ընթացքում առաջացել է անհրաժեշտություն՝ մարզերում սերմնավորվող կովերի գլխաքանակի վերաբաշխման, մասնավորապես՝ ՀՀ Սյունիքի մարզում՝ նախատեսված է 1770 գլուխ, կանխատեսվող ավելացում՝ 545 գլուխ, ՀՀ Գեղարքունիքի մարզ՝ նախատեսված 800 գլուխ, կանխատեսվող ավելացում՝ 1000 գլուխ, ՀՀ Լոռու մարզ՝ նախատեսված՝ 5070 գլուխ, նվազեցում՝ 1270 գլուխ, ՀՀ Տավուշի մարզ՝ նախատեսված է 300 գլուխ, նվազեցում՝ 275 գլուխ։ 	Վերաբաշխման համար հիմք են հանդիսացել ՀՀ մարզպետարաններից ստացված հաշվետվությունները, ՀՀ Լոռու և Գեղարքունիքի մարզպետի աշխատակազմերից ստացված գրությունները և օպերատիվ տեղեկատվությունը՝ իրականացված և կանխատեսվող սերմնավորման ծավալների վերաբերյալ։ 

3. Կարգավորման նպատակը և բնույթը
Որոշման նախագծի ընդունման նպատակը Ծրագրի իրականացման արդյունավետության բարձրացումն է՝ 2026 թվականին կովերի արհեստական սերմնավորման չափաքանակները՝ մարզերի միջև վերաբաշխելու միջոցով /Ծրագրով նախատեսված ընդհանուր գումարը թողնելով անփոփոխ/։ 

	Մարզ
	Պլան 
	Առ 01․08․2026 թ․ դրությամբ փաստացի կատարված, քանակ
	Առ 01․08․2026 թ․ դրությամբ փաստացի ավել կատարված, քանակ
	01․08-31․12․2026 թ․ կանխատեսվող ավելացում, նվազեցում 
	Առաջարկվող ընդհանուր փոփոխություն ավելացում, նվազեցում       (սյ․4+սյ․5
	Փոփոխու-թյունից հետո տարեկան քանակ

	1
	2
	3
	4
	5
	6
	7

	Արագածոտն
	500
	248
	
	
	
	500

	Գեղարքունիք
	800
	1049
	249
	751
	1000
	1800

	Շիրակ
	4200
	2761
	
	
	
	4200

	Սյունիք
	1770
	1832
	62
	483
	545
	2315

	Տավուշ
	300
	19
	
	(275
	(275
	25

	Լոռի
	5070
	1740
	
	(1270
	(1270
	3800

	Ընդամենը
	12640
	7649
	
	
	
	12640




4․ Պետական բյուջեի վրա ազդեցությունը
Հայաստանի Հանրապետության կառավարության 2025 թվականի դեկտեմբերի 25-ի ««Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում: 

5․ Կապը ռազմավարական փաստաթղթերի հետ 
Որոշման Նախագիծը բխում է «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին ՀՀ կառավարության 2021 թվականի նոյեմբերի 18-ի N 1902-Լ որոշման 9-րդ «Գյուղատնտեսության զարգացում և արտադրողականության բարձրացում», 9.1-րդ «ՀՀ գյուղատնտեսության ոլորտի տնտեսական զարգացումն ապահովող հիմնական ուղղությունների 2020-2030 թվականների ռազմավարության իրականացում» կետերից:

6․ Նախագծի մշակման գործընթացում ներգրավված ինստիտուտները և անձինք
ՀՀ կառավարության որոշման նախագիծը մշակվել է ՀՀ էկոնոմիկայի նախարարության կողմից:

7. Ակնկալվող արդյունքը
Նախագծի ընդունումն հնարավորություն կընձեռնի բարձրացնել Ծրագրի իրականացման արդյունավետությունը շրջանակում ՀՀ Գեղարքունիքի և Սյունիքի մարզի կազմակերպություններին արդեն իսկ կովերի արհեստական սերմնավորման փաստացի ծառայությունների դիմաց աջակցություն տրամադրելով հանրապետության 6 մարզերում արդյունավետ կազմակերպել կովերի արհեստական սերմնավորման գործընթացը, որը կնպաստի տավարի նախիրներում ընդգրկուն տոհմասելեկցիոն աշխատանքների իրականացմանը, տավարի գենոֆոնդի բարելավմանը և մթերատվության բարձրացմանը։
